text: [{"text_idx": "#000001", "text": "Sjey ny\u0301ggjar b\u00f8kur fra\u0301 Bo\u0301kadeildini"}, {"text_idx": "#000002", "text": "Talan er um b\u00f8kur, sum eru sera ymiskar og til allar aldursbo\u0301lkar \u2013 I\u0301 ho\u0301pinum er eisini ein upprunaf\u00f8roysk myndabo\u0301k, \"Motorsu\u0301kklan\", sum Richard H. Johansen hevur skriva\u00f0, og Hans Niclasen hevur tekna\u00f0"}, {"text_idx": "#000003", "text": "I\u0301 a\u0301rsins tri\u00f0ja bo\u0301kaumfari gevur Bo\u0301kadeildin nu\u0301 sjey ny\u0301ggjar b\u00f8kur u\u0301t."}, {"text_idx": "#000004", "text": "Talan er um b\u00f8kur, sum eru sera ymiskar og til allar aldursbo\u0301lkar."}, {"text_idx": "#000005", "text": "I\u0301 ho\u0301pinum er eisini ein upprunaf\u00f8roysk myndabo\u0301k, \"Motorsu\u0301kklan\", sum Richard H. Johansen hevur skriva\u00f0, og Hans Niclasen hevur tekna\u00f0. Hetta er fyrsta bo\u0301kin hja\u0301 teimum ba\u0301\u00f0um."}, {"text_idx": "#000006", "text": "Motorsu\u0301kklanBj\u00f8rn og Ari elska motorar og motorsu\u0301kklur. Einki er betri enn at sleppa at rokast i\u0301 garasjuni, har allar motorsu\u0301kklurnar hja\u0301 pa\u0301pa Bj\u00f8rn eru. Teir hava arbeitt upp a\u0301 eina gamla motorsu\u0301kklu i\u0301 allan vetur. Nu\u0301 er hon li\u00f0ug, og teir sleppa endiliga at starta motorin. Og ta\u00f0 er ta\u00f0 kulasta NAKRANTI\u0301\u00d0! Men so skulu teir eta na\u0301ttur\u00f0a, og pa\u0301pin sigur, at nu\u0301 mugu teir gevast og bi\u0301\u00f0a til dagin eftir ... Men kla\u0301ra Bj\u00f8rn og Ari at bi\u0301\u00f0a? Ella noy\u00f0ast teir kanska li\u0301ka at sni\u0301kja seg u\u0301t i\u0301 garasjuna?"}, {"text_idx": "#000008", "text": "Bo\u0301kin er innbundin, 40 bls. og til b\u00f8rn, sum eru uml. 4-7 a\u0301ra gomul."}, {"text_idx": "#000009", "text": "Songarti\u0301\u00f0I\u0301 hesi bo\u0301kini finnur tu\u0301 alt fra\u0301 bleytum bamsum til ski\u0301nandi stj\u00f8rnur. Her er no\u0301gv forvitnisligt hja\u0301 barninum at nerta vi\u00f0 og sansa, me\u00f0an tit lesa go\u0301\u00f0ana\u0301tts\u00f8gu."}, {"text_idx": "#000010", "text": "Bo\u0301kin er ein pappbo\u0301k, 12 bls. og til b\u00f8rn, sum eru uml. 0-1 a\u0301ra gomul."}, {"text_idx": "#000011", "text": "Kann eg hyggja i\u0301 pottin?Li\u0301tla mu\u0301sin er so forvitin. Hon vitjar allar si\u0301nar vinir og spyr, um hon kann hyggja i\u0301 pottin hja\u0301 teimum. Og so vilja vinirnir eisini si\u0301ggja, hvat er i\u0301 pottinum hja\u0301 mu\u0301sini. Men mu\u0301sin er ein sto\u0301r mu\u0301s nu\u0301. Hon bru\u0301kar vesikummuna."}, {"text_idx": "#000013", "text": "Bo\u0301kin er ein innbundin klaffabo\u0301k, 32 bls. og til b\u00f8rn, sum eru uml. 2-3 a\u0301ra gomul."}, {"text_idx": "#000014", "text": "Elvin Griff agentur 3 og 4Fly\u0301ggjanin til sirkusi\u00f0: Elvin Griff fly\u0301ggjar saman vi\u00f0 Ly\u0301diu. Tey sleppa undan agentunum, sum sperra vegin, og ry\u0301ma vi\u00f0 lastbilinum hja\u0301 einum ekta\u00f0um sirkusstjo\u0301ra. Hvat er betri enn at goyma seg millum fer\u00f0andi sirkusfo\u0301lk og \u00e6vinty\u0301rarar? Ta\u00f0 vi\u0301sir seg skjo\u0301tt, at i\u0301 sirkusinum eru sto\u0301r loyndarma\u0301l. Kunnu Elvin og Ly\u0301dia avdu\u0301ka alt, uttan sja\u0301lv at ver\u00f0a avdu\u0301ka\u00f0?"}, {"text_idx": "#000015", "text": "Fly\u0301ggjanin til bakg\u00f8turnar: Elvin Griff fly\u0301ggjar saman vi\u00f0 Ly\u0301diu. Tey koma til ein by\u0301, har karneval er, og gry\u0301lukl\u00e6ddir agentar eru eftir teimum. Men hv\u00f8r er gentan, sum vi\u0301sir seg i\u0301 fo\u0301lkamongdini, og bi\u00f0ur tey koma vi\u00f0 s\u00e6r? Elvin og Ly\u0301dia noy\u00f0ast at berjast i\u0301mo\u0301ti vandamiklum fi\u0301ggindum vi\u00f0 hokkistavum, finna ein lykil a\u0301\u00f0renn ti\u0301\u00f0arfreistina og at koyra sportbil. Og hvat er ta\u00f0 i\u0301 veruleikanum, Umhv\u00f8rvispakki\u00f0 hevur gj\u00f8rt?"}, {"text_idx": "#000017", "text": "B\u00f8kurnar eru heftar, 136 bls. og til b\u00f8rn, sum eru uml. 8-10 a\u0301ra gomul."}, {"text_idx": "#000018", "text": "Ti\u0301ggju kni\u0301var i\u0301 hjarta\u00f0Grafisk skalds\u00f8ga um 12 a\u0301ra gomlu To\u0301ru, sum akkura\u0301t er byrja\u00f0 i\u0301 sjeynda flokki. Komandi sku\u0301laa\u0301r \u00e6tlar hon at fa\u0301a kulan sti\u0301l og kanska bli\u0301va forelska\u00f0. Hon vil eisini gjarna byggja eina kula sma\u0301ttu i\u0301 sko\u0301ginum vi\u00f0 bestu vinkonunum hja\u0301 s\u00e6r, Bao og Linneu."}, {"text_idx": "#000019", "text": "Men okkurt er hent i\u0301 summarferiuni: Linnea hevur fingi\u00f0 sjeik og gongur knappliga bara upp i\u0301 kl\u00e6\u00f0ir, at vera a\u0301 telefonini og tosa um forelskilsi. Bao, hinvegin, ti\u0301mir yvirh\u00f8vur ikki at hoyra um dreingir, lipgloss ella naka\u00f0 sum li\u0301kist! To\u0301ra ver\u00f0ur noydd at velja i\u0301millum t\u00e6r ba\u0301\u00f0ar vinkonurnar, samstundis sum hon byrjar at fa\u0301a nakrar kenslur, sum hon onganti\u0301\u00f0 hevur havt fyrr, ta\u0301 hon m\u00f8tir ny\u0301ggju gentuni i\u0301 flokkinum."}, {"text_idx": "#000021", "text": "Bo\u0301kin er heft, 256 bls. og til b\u00f8rn umlei\u00f0 11-13 a\u0301r."}, {"text_idx": "#000022", "text": "HimmaleldurLi\u0301vi\u00f0 hja\u0301 A\u0301nte er merkt av teimum sa\u0301misku si\u00f0venjunum. Hja\u0301 honum er ta\u00f0 sja\u0301lvsagt, at hann \u2013 sum einasta barn i\u0301 familjuni \u2013 skal halda fram at arbei\u00f0a vi\u00f0 reinsdjo\u0301runum. Men knappliga er okkurt anna\u00f0 har. Okkurt, sum o\u0301ro\u0301gvar og dregur. Kenslurnar, hann hevur havt fyri vinmanninum, Eriki, eru broyttar til okkurt st\u00f8rri. Men hvat h\u00f8vdu \u00f8ll sagt, um tey vistu av ti\u0301? Og hv\u00f8rjar kenslur hevur Erik?"}, {"text_idx": "#000024", "text": "Bo\u0301kin er heft, 204 bls. og til ung."}, {"text_idx": "#000028", "text": "Lavrov: Vesturheimurin er farin i\u0301 kri\u0301ggj mo\u0301ti okkum"}, {"text_idx": "#000030", "text": "Myndir: Ha\u0301ti\u0301\u00f0arhildu 50 a\u0301r vi\u00f0 Velbasta\u00f0vegin"}]